Public procurement notice: Contract Notice
Published: 2023-04-07
Buyer: Femern Bælt A/S
Country: DK
Contract type: Works
Procedure: Restricted procedure
CPV classification: 45111200 | 45111240 | 45112000 | 45112500 | 45113000
Submission deadline: 2023-05-05
Award criteria: Lowest price

Technical requirements: Projektet omfatter opførelsen af en udsigtsfacilitet i forbindelse med byggeriet af Femern Bælt-forbindelsen. Projektet består af en offentligt tilgængelig gangbro placeret på henholdsvis en brodel og en eksisterende dæmning, samt adgangssti fra den eksisterende parkeringsplads på Gamle Badevej.
Tilbudsgiverens ydelser vil helt overordnet bestå i at levere og indbygge en udsigtsfacilitet, der er udformet som en pil.
Nærværende udbud vedrører indgåelse af en hovedentrepriseaftale med én virksomhed vedrørende udbud af udsigtsfacilitet (”Pilen”) ved Rødbyhavn. Projektet omfatter opførelsen af en udsigtsfacilitet i forbindelse med byggeriet af Femern Bælt-forbindelsen. Projektet vil give offentligheden mulighed for at følge anlægsarbejdet af Femern Bælt-forbindelsen. Projektet er placeret for enden af Gamle Badevej (Rødbyhavn) og vil være beliggende mellem den kommende tunnelportal og det eksisterende udsigtstårn ved Rødbyhavn. Projektet består af en offentligt tilgængelig gangbro placeret på henholdsvis en brodel og en eksisterende dæmning, samt adgangssti fra den eksisterende parkeringsplads på Gamle Badevej.
Tilbudsgiverens ydelser vil helt overordnet bestå i at levere og indbygge en udsigtsfacilitet, der er udformet som en pil:
•	Stianlæg på delvist eksisterende jordvold. Sti på trækonstruktion og stiafgrænsning (pil-afgrænsning) i stål understøttet på pæle
•	Udkraget sti/bro-konstruktion. Sti på trækonstruktion i limtræ understøttet på trædæk og stiafgrænsning (pil-afgrænsning) i stål, der understøttes af ståldragere, stålsøjler og pælefundering
Hvis der er mere end 5 ansøgere, vil Femern A/S ved udvælgelsen lægge vægt på de angivne referencer, herunder særligt hvem der har dokumenteret mest relevante referencer i forhold til den udbudte opgave, jf. beskrivelsen i udbudsbekendtgørelsens punkt II.1.4. og II.2.4.
Femern A/S vil ved relevansvurderingen tage udgangspunkt i hvor høj grad referencerne tilsammen dokumenterer erfaring med leverancer, der er sammenlignelige med den udbudte opgave, jf. beskrivelsen i udbudsbekendtgørelsens punkt II1.4) og II.2.4).
I vurderingen af hvad der er mest relevant lægges der endvidere vægt på om referencerne demonstrerer erfaring med (i ikke-prioriteret rækkefølge):
•	opførelse af broer eller anlægskonstruktioner med arbejdshøjde. Det tillægges særlig positiv vægt, hvis arbejdshøjden har været 15 meter eller derover.
Ansøger bør være opmærksom på, at uklarheder i beskrivelserne af referencerne kan vurderes negativt i forbindelse udvælgelsen.
Anlægget af den faste forbindelse over Femern Bælt modtager EU-støtte fra TEN-T programmet under projektkode 21-EU-TG-Fehmarnbelt Tunnel
Aftalen udbydes som én samlet hovedentrepriseaftale. Dette vurderes i højere grad at sikre Femern A/S stordriftsfordele, mindske omkostninger til administration og forvaltning af kontrakten samt minimere risici ved udførelsen af den samlede entrepriseopgave.
Ansøger skal benytte og vedlægge det fælles europæiske udbudsdokument (ESPD) som foreløbigt bevis for, at ansøger opfylder de nedenfor anførte minimumskrav til egnethed, jf. udbudslovens § 148, stk. 1, nr. 1 og 2. Information omkring årsomsætning og soliditet skal angives i ESPD’ens Del IV, B.
Ved en sammenslutning af virksomheder (f.eks. et konsortium) skal oplysningerne angives for hver af de deltagende virksomheder. Såfremt ansøger/tilbudsgiver baserer sig på andre virksomheders økonomiske kapacitet (støtteenheder), skal dokumentationen fremsendes for hver enhed. Ansøger/tilbudsgiver har adgang til at henvise Femern A/S til selv at indhente dokumenter fra offentlige nationale databaser, jf. udbudslovens 151, stk. 5.